1. **20.02.2021**
2. **Коми мулы 100 во тыран воӧ республикаӧ воласны нималана блогеръяс да «ТопБЛОГ» проектӧ пырӧдчысьяс**
3. Нималана блогеръяс да «Россия – уна позянлуна страна» президентскӧй платформалӧн «ТопБЛОГ» проектӧ медбур пырӧдчысьяс воласны Коми Республикаӧ да снимайтасны сы йылысь фильм. Тайӧ лоис россияса регионъяс пӧвстын «ТопБЛОГ» финальнӧй мероприятиеӧ – блог-турӧ – пырӧдчӧм вылӧ конкурсын вермӧмысь медыджыд призӧн.
4. «Конкурсын вермӧмыс лоис регионлы 100 вося юбилей кежлӧ бур козинӧн. Тайӧ проект отсӧгӧн ми вермам висьтавны Коми Республика йылысь уна миллион мортлы», - пасйис конкурс бӧрын Коми Республикаса Юралысь Владимир Уйба.
5. «Конкурсын вермысь регионъяссӧ бӧрйисны куим категорияын. Коми Республика вермис «Россия Федерацияса субъектъяс, кӧні олӧ 500 сюрс мортсянь 1 миллион мортӧдз» нимпасын, - висьталіс «Россия – уна позянлуна страна» асшӧрлуна абу коммерческӧй организацияса медыджыд директор Алексей Комиссаров. - Вермысьясӧс бӧрйис экспертъяслӧн сӧвет. Сэтчӧ пырисны блогеръяс, «ТопБЛОГ» проектлӧн уджъёртъяс, «Няньӧн-солӧн гӧститӧдӧмын мастеръяс» конкурсса финалистъяс да профильнӧй экспертъяс. Сӧвет видлаліс-туяліс регионъяслысь заявкаяссӧ, донъяліс вӧзйӧм туристическӧй маршрутъяссӧ да путешествиеяслысь концепцияяссӧ».
6. Казьтыштам, ӧшым тӧлысь 3 лунсянь тӧвшӧр тӧлысь 25 лунӧдз йӧзыс гӧлӧсуйтісны странаса 85 субъектын. Регионса олысьяс сетісны 33 сюрс гӧлӧс да таӧн отсалісны республикалы вуджны конкурслӧн мӧд этапӧ. Ставнас блог-тур нуӧдӧм вылӧ участникъяслӧн шорт-листӧ пырис 15 регион.
7. «Блог-тур нуӧдӧм могысь Коми Республикаса культура министерство дасьтіс уджтас. Сы серти наставникъяс да конкурсын вермысьяс нуӧдасны республикаса олысьяслы темааяс серти аддзысьлӧмъяс, автограф-сессияяс да мастер-классъяс. Участникъяс ветласны Финн-угор этнокультурнӧй паркӧ, мужичӧйяслӧн Уллянаса манастырӧ, мунасны «Кандинскийлӧн туйӧд», - пасйис Коми Республикаса культура министр – Рытыв-Войвыв федеральнӧй кытшын культура серти координационнӧй сӧветӧн веськӧдлысь Сергей Емельянов.

Коми Республика кындзи вермысьӧн лоис нӧшта нёль регион. Челябинск обласьт – «Россия Федерацияса субъектъяс, кӧні олӧ 1 миллионысь унджык морт» нимпасын. Камчатка край да Магадан обласьт вермисны «Россия Федерацияса субъектъяс, кӧні олӧ 500 сюрс кымын морт» нимпасын. А Карелия, кыдзи и Коми Республика, босьтіс медуна балл мутасъяс пӧвстын, кӧні олӧ 500 сюрс мортсянь 1 миллион мортӧдз.

«ТопБЛОГ» – проект, кӧні быдӧн вермасны велӧдчыны бура нуӧдны социальнӧй везъяс да лоны блогерӧн. Медся зіль «топблогеръяс» вермасны ӧтув уджавны блогер-экспертъяскӧд, босьтасны брендӧс петкӧдлысьлысь статус, лӧсьӧдасны уджсикас серти портфолио.

1. **20.02.2021**
2. **В год 100-летия Республика Коми примет звездных блогеров и участников проекта «ТопБЛОГ»**

Звездные блогеры и самые успешные участники проекта «ТопБЛОГ» президентской платформы «Россия – страна возможностей» посетят Республику Коми и снимут о ней фильм. Их визит стал главным призом за победу в конкурсе среди российских регионов на право участия в финальном мероприятии «ТопБЛОГ» – блог-туре.

«Победа в конкурсе стала замечательным подарком для региона в вековой юбилей. Благодаря реализации этого проекта мы сможем рассказать о Республике Коми многомиллионной аудитории», – прокомментировал результы конкурса Глава Республики Коми Владимир Уйба.

«Регионы-победители были выбраны в трех категориях. Республика Коми одержала победу в номинации «Субъекты РФ с численностью населения от 500 тыс. до 1 млн», – рассказал генеральный директор АНО «Россия – страна возможностей» Алексей Комиссаров. – Победителей выбирал экспертный совет, в состав которого вошли блогеры, представители партнеров проекта «ТопБЛОГ», финалисты конкурса «Мастера гостеприимства» и профильные эксперты. Совет анализировал заявки от регионов, оценивал предлагаемые туристические маршруты и, в целом, концепции путешествий».

Напомним, с 3 декабря по 25 января проводилось народное голосование среди 85 субъектов страны. Благодаря активности и поддержке жителей региона Республика Коми с большим отрывом прошла во второй этап конкурса, набрав более 33 тысяч голосов. Всего в шорт-лист участников на право проведения блог-тура вошли 15 регионов.

«Для проведения блог-тура Минкультуры Коми была разработана программа, в рамках которой наставники и победители конкурса проведут тематические встречи, автограф-сессии и мастер-классы для жителей республики. Участники посетят Финно-угорский этнокультурный парк, Троице-Стефано-Ульяновский мужской монастырь, пройдут по «пути Кандинского», – отметил министр культуры Коми – Председатель Координационного совета по культуре СЗФО Сергей Емельянов.

Помимо Республики Коми в число абсолютных победителей вошли еще четыре региона. Челябинская область – в номинации «Субъекты РФ с численностью населения свыше 1 млн». Камчатский край и Магаданская область выиграли в номинации «Субъекты РФ с численностью населения до 500 тыс.». А Республика Карелия, как и Республика Коми, набрала наибольшее количество баллов среди территорий с населением от 500 тыс. до 1 млн.

«ТопБЛОГ» – проект, где каждый может получить навыки успешного ведения соцсетей и попробовать стать блогером. Самые активные «топблогеры» смогут принять участие в сотрудничестве с блогерами-экспертами, получат статус представителя бренда, создадут профессиональное портфолио.

Габова 2299